钦定古今图书集成/明伦汇编/氏族典/第284卷 > 黄好谦
## 钦定古今图书集成/明伦汇编/氏族典/第284卷 > 黄好谦

按《浦城县志》：“好谦，字几道，孝先子。嘉祐二年进士，调
单州司理，改新蔡令。岁艰食，婴儿多道弃，好谦下令
小儿给壮者之半，全活甚众。迁著作佐郎。熙宁初，召
对，除中书编修条例官，举为监察御史里行。论知开
封府当受部民诉常平事，且直贾蕃被诬之狱，又谓
宦官同管当三班院，非祖宗故事，识者韪之。求补外”，
通判颍州。大名后知蔡州。哲宗召为驾部郎中，以疾
谢，不允。知濮州，改颍州，未赴而卒。